পল্লব কীর্ত্তনীয়া কবিতা মিলনসাগর Pallab Kirtania Poetry MILANSAGAR
কবি পল্লব কীর্ত্তনীয়া - এক শৃষ্টিশীল ব্যক্তিত্ব। তিনি একাধারে জনপ্রিয় কণ্ঠশিল্পী এবং সুরকার-
গীতিকার, আবৃত্তিকার, দূরদর্শনের সংবাদপাঠক, অভিনেতা, চলচিত্র পরিচালক, কবি এবং চিকিত্সক। তাঁর
ছেলেবেলা কেটেছে ইছামতী নদীর ধারে উত্তর ২৪ পরগণা জেলায়।
১৯৭৪ থেকে ১৯৭৯ সালের মধ্যে তিনি কাঠিয়াহাট বি.কে.এ.পি. ইনস্টিটিউট এ পড়েছেন। ১৯৮১ সালে তিনি
উত্তর ২৪ পরগণার ছাত্র হাই স্কুল থেকে উচ্চমাধ্যমিক পাশ করে কলকাতা মেডিকেল কলেজে ভর্তি হন।
১৯৮৬ সালে তিনি কলকাতা মেডিকেল কলেজ থেকে এম.বি.বি.এস. ডিগ্রি নিয়ে পাশ করেন। ১৯৯৩ সালে
তিনি রবীন্দ্রভাবতী বিশ্ববিদ্যালয় থেকে রবীন্দ্রসঙ্গীতে স্নাতক ও ১৯৯৬ সালে স্নাতকোত্তর ডিগ্রি লাভ করেন।
১৯৯৪ সালে প্রকাশিত হয় তাঁর নিজের সুরে ও কথায় প্রথম অ্যালবাম  “কোন ভাঙনের পথে”। ২০১৩
সালের মধ্যে প্রকাশিত হয়েছে তাঁর ১৫টি গান ও কবিতার অ্যালবাম।
তাঁর প্রকাশিত গ্রন্থের মধ্যে রয়েছে তাঁর গান রচনা নিয়ে লেখা গ্রন্থ “গানের মাটি” (২০১২)।
২০০৬ সালের সিঙ্গুর-নন্দীগ্রাম জমি বাঁচাও আন্দোলন চলাকালীন বিদ্বজ্জনদের যে কোন প্রতিবাদী মিছিল ও
সমাবেশে তাঁকে প্রথম সারিতে দেখা গেছে। সিঙ্গুর থেকে নন্দীগ্রাম, সর্বত্রই তিনি আন্দোলনকারীদের পাশে
থেকেছিলেন তাঁর গানের মধ্যদিয়ে। তিনি সেই আন্দোলনের একজন তারকা শিল্পী-রূপে খ্যাত হয়েছিলেন।
আমরা এখানে তাঁর “গানের মাটি” গ্রন্থ থেকেই কিছু গান তুলে দিচ্ছি। আমরা  মিলনসাগরে  কবি পল্লব
কীর্ত্তনীয়ার গান ও কবিতা  তুলে আনন্দিত।
উত্স - কবির সঙ্গে ফেসবুকে পত্রালাপ।
কবির সঙ্গে যোগাযোগ
ফেসবুকের পাতা -    www.facebook.com/pallab.kirtania
কবি পল্লব কীর্ত্তনীয়ার মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতার প্রথম প্রকাশ - ১৪.০৮.২০১৫
...